open-index/open-wikipedia-markdown huggingface dataset:
Masigit Jami Sungai Banar

**Masigit Jami Sungai Banar** yaitu salah sabuting masigit paling tuha di Kalimantan Salatan. Andakannya di pinggir Sungai Negara yaitu Sungai Banar. Jaraknya sekitar 3 kilomitir matan Amuntai, kabupatin Hulu Sungai Utara. Secara administratif masigit ngini ada di kampung Jarang Kuantan, kacamatan Amuntai Salatan.

Masigit ngini dinobatkan jadi masigit paling tuha maraga dibangun pas tahun 1804. Bangunannya berbahan beton, didominasi lawan kelir putih wan beberapa aksen biru anum di beberapa bagian nang kaya pagar wan jendela. Kubah masigit ngini warnanya hijau.

## Asal usul ngaran
Imbah tuntung pembangunan masigit, ada pedagang nang singgah ka masigit gasan sembahyang. Pedagang ngini pakai kelotok dan meulah urang sana himung maraga inya urang penambaian matan daerah lain. Imbah sembahyang inya menarusakan bejalan bekelotok tapi kadut duitnya tatinggal di masigit. Kadada nang wani menjapai kadut ngitu, malah urang begantian menjagai sekira kada hilang.

Pas pedagang ngitu datang pulang, inya melihat kadut duitnya masih ada, bahkan imbah dicek sekalinya isinya masih sama kadada bakurang. Pedagang ngini basyukur banar dan menyambat urang di kampung ngini  kadada nang culasnya. Imbah itu inya betakun ngaran sungai nang dilalui lawan masigitnya apa, tapi kadada nang kawa menjawab maraga balum bangaran.

Maraga kadada nang tahunya ngaran sungai wan masigit ngini, akhirnya pedagang tadi mengarani sungai ngitu jadi Sungai Banar. Sedangkan masigitnya dingarani Masigit Sungai Banar. Mulai dari situ masigit ngini dingarani jadi Masigit Sungai Banar.

## Ulama nang suah maisi pangajian
Ulama nang biasa maisi pangajian di masigit, rumah-rumah wan musalla diantaranya ada Tuan Guru H. Abdul Qadir (lahir tahun 1830), Tuan Guru H. Ahmad (lahir sekitar tahun 1860 meninggal sekitar tahun 1944) bin H. Abdul Qadir. Ada jua Tuan Guru H. Amad atawa rancak disambat H. Ahmad Khatib (lahir 1866 meninggal 1956) bin Muhammad Arif. Ada jua Tuan Guru H. Abdul Hamid atawa biasa dikiyau Tuan Guru H. Putih (lahir 1870 wan wafat tahun 1940) bin Matsaleh. Ada Tuan Guru H. Abdul Hamid (lahir tahun 1896 wan meninggal 1951) bin H. Jamaluddin. Seberataan ulama nang disambat ngitu diranakakan di sekitar Sungai Banar.

## Bahan acuan
Daptar papuluran Indunisia

Ngini adalah sabuting **daptar** **papuluran Indunisia**. Di Indunisia, papuluran disambat lawan *pencuci mulut* atawa hidangan penutup. Gaya masakan wan makanan di Masakan Indunisia - tamasuk papuluran - adalah masakan *lokal* lawan pangaruh masakan Arab, Cina, India, wan *Eropa* (apalagi Walanda, *Portugis*, wan *Spanyol*), nang disasuaikan lawan rasa *lokal*, *palates lokal* wan bahan-bahan asli. Papuluran Indunisia banyak banar macam-macamnya.

### A

### B

### C

### D

### G

### K

### L

### M

### N

### P

### R

### S

### T

### W

## Itihi juwa

* Masakan Indunisia
* *Desert* 
* Wadai 
* Daptar makanan penutup
* Daptar minuman Indunisia
* Daptar masakan Indunisia
* Daptar kitihan Indunisia
* Daptar sup Indunisia
* Makanan pinggir jalan Indunisia

## Tautan luar

* Makan cara nang Indunisia
* Resep-resep nang di Indunisia
* Makanan wan masakan warisan Indunisia nang baik 

## Jujuhutan
Imsak

**Imsak** asalnya tumatan bahasa Arab "*amsaka-yumsiku-imsakan*" nang baarti manahani atawa manyangkal. Imsak adalah wayah tartantu nang jadi paringatan gasan maampihi atawa manggawi ihwal nang kawa mambatalakan puasa. Wayah imsak jua disambat sabagai wayah gasan bahati-hati ulih urang Islam nang handak puasa.

Wayah imsak nang rancak dipakai adalah wayah nang diulah ulih ulama gasan kahati-hatian (ihtiyath). Pamakaian ihtiyath di Indonesia sudah akur ulih ulama, yaitu 10 manit sabalum urang bang (adzan) subuh.

## Al-Qur'an wan Hadis Parihal Imsak

### Al-Baqarah ayat 187
***"Wan makan minumlah ikam sabarataan sampai tarang gasan ikam banang putih tumatan banang hirang, yaitu fajar." (Al Baqarah: 187)***

Wahbah Az Zuhaili dalam tulisannya, Tafsir Munir, manjalasakan bahuwa banang putih wan banang hirang adalah umpama haja. Nang dimaksud banang putih yaitu wayah subuh, wayah mulai tarang ari, sadangkan nang dimaksud banang hirang adalah wayah malam ari.

### Hadis Aisyah dalam Shohih Bukhari
***“Kadanya bang (adzan) Bilal gasan mahalangi (sakira ampih) sahur-sahur buhan pian barataan. Sabujurnya bang-nya Bilal nitu partanda wayah malam ari (gasan mambangunakan urang), maka makan wan minumlah buhan pian barataan sampai buhan pian mandangar bang (adzan) Ibnu Ummu Maktum. Sabujurnya inya kada bang sampai wayah fajar datang."***

Hadis nitu manjalasakan bahuwa wayah dimulainya puasa adalah pas bang subuh bakumandang. Wayah imsak jadi bantuk kahati-hatian sakira wayah kita sahur kada masuk dalam wayah nang sudah kada bulih makan wan minum.

### Hadis Zaid bin Tsabit dalam Shohih Bukhari
***"Sudah bakisah awan kami Muslim bin Ibrahim, sudah bakisah awan kami Hisyam, sudah bakisah awan kami Qatadah, tumatan Anas, tumatan Zaid bin Tsabit R.A., inya baujar: Kami sahur awan Nabi SAW, balalu Nabi badiri manggawi sambahyang. Aku batakun: Barapa wayah antara bang (adzan) wan sahur (wayah nitu)? Sidin manjawap: kira-kira nangkaya mambaca 50 ayat (Al-Qur'an)."***

Al Muhallab baujar dalam hadis ngini ada katarangan gasan maukur wayah pakai standar kalakuan. Bangsa Arab sudah rancak maukur wayah pakai standar kalakuan, misalnya "salawas mamarah susu kambing", atawa "salawas manyumbalih unta". Makanya Zaid bin Tsabit mangira-ngira jarak gasan bahati-hati (Imsak) wan bang subuh yaitu salawas mambaca 50 ayat Al-Qur'an.

Dalam kitab Khulashah Al-wafiyyah dijalasakan parkiraan wayah nang dipakai gasan mambaca Al-Qur'an 50 ayat adalah kira-kira 7-8 manit. Balalu hasil nitu dibahas dalam rapat, nang hasilnya disapakati bahuwa wayah nitu dibulatakan jadi 10 manit.

## Jujuhutan
Rumah Bubungan Tinggi Teluk Selong Ulu

**Rumah Bubungan Tinggi Teluk Selong Ulu** yaitu salah sabuting cagar budaya nang ada di prupinsi Kalimantan Salatan. Secara administratif cagar budaya ngini andakannya di Jalan Martapura Lama di kampung Teluk Selong Ulu, kacamatan Martapura Barat, kabupatin Banjar.

Rumah ngini dibangun ulih almarhum H, Muhammad Arif, pengusaha intan tahun 1811. Bangunan ngini masih didiami ulih buyutnya nang bengaran Fauziah. Bentuk bangunannya mirip lawan istana Raja BAnjar nang suah bertahta di Keraton Martapura.  Parak lawan rumah ngini ada jua Rumah Gajah Baliku, ampun H. Muhammad Arif jua.

Selain jadi cagar budaya, rumah ngini jua dijadiakan objek wisata. Rumah ngini kawa didatangi saban hari, buka mulai pagi sampai sore. Kawa didatangi pas hari libur atau hari begawi.

## Bahan acuan
Jambatan Rumpiang

**Jambatan Rumpiang** yaitu salah sabuting jambatan nang ada di Kalimantan Salatan. Jambatan ngini dirasmiakan ulih Presiden Indunisia wayah itu, Susilo Bambang Yudhoyono tanggal 25 April 2008. Secara administratif jambatan ngini andakannya di Marabahan, kacamatan Marabahan, kabupatin Barito Kuala. Untuk menuju ke jambatan ngini kawa ditempuh dalam waktu 1 jam lewat jalur darat jaraknya 46,9 kilomitir.

Jambatan Rumpiang panjangnya 753 mitir dengan bentang utamanya 200 mitir pakai konstruksi pelengkung rangka wasi. Pembangunan jambatan ngini dimulai tahun 2003 pakai duit APBN wan APBD kabupatin Barito Kuala wan Pemerintah Prupinsi Kalimantan Salatan seganal Rp 174,5 miliar.

## Bahan acuan
Masigit Jami Haur Kuning

**Masigit Jami Haur Kuning** atawa rancak disambat **Masigit Jami Nurul Amilin** yaitu salah sabuting cagar budaya nang ada di Kalimantan Salatan. Secara administratif masigit ngini andakannya di Jalan Kelayan Kecil RT. 15 RW. 01 kalurahan Kelayan Timur, kacamatan Banjarmasin Salatan, kuta Banjarmasin. Rencana pembangunan ngini sudah ada matan zaman penjajahan Walanda tahun 1938. Tapi hanyar tagawi wayah penjajahan Japang tahun 1942. Masigit ngini bisi luas tanah 2.501 mitir wan luas bangunannya 629,8 m2. Status tanahnya yaitu tanah wakaf nang artinya tanahnya dibariakan gasan dipakai fasilitas umum.

## Fasilitas wan kagiatan
Masigit ngini sudah dilengkapi beberapa bagian nangkaya mihrab, ruang induk, serambi kiwa, serambi kanan, pendopo, wan menara. Ada jua fasilitas gasan wudhu, kakus, mesin  generation set, sound system, kipas angin, kantor sekretariat, aula serbaguna. TPA (Taman Pendidikan Al-Qur'an), wadah penitipan sandal/sepatu, gudang wan wadah parkir.

## Bahan acuan
Satrubiri

**Satrubiri** atawa pasnya **Satrubiri kabun** (dipinandui juwa lawan ngaran **arbei**, matan basa Walanda *aardbei*) adalah sabuting parian satrubiri nang paling dipinandui urang di mana haja. Nangkaya parian lain dalam genus *[[:id:Fragaria|Fragaria]]* (Satrubiri), buah ngini taumpat dalam kaluarga *[[:id:Rosaceae|Rosaceae]]*. Sacara umum buah ngini lainan buah bubujur, tagal bubuahan, artinya daging buahnya kada tiba matan *ovari* tanaman (*achenium*) tagal matan bagian bawah *hypanthium* nang pisin mangkuk wadah *ovari* tanaman baandakan.
Buah Satrubiri bakalir hijau pina putih wayah malarak, banyak juwa baubah jadi habang wayahnya hudah masak. Ngaran Satrubiri atawa Strawberry tiba matan basa Inggris bahari *streawberige* nang marupakan gabungan matan *streaw* atawa "straw" wan *berige* atawa "berry". Alasan ngaran ngini dibariakan masih kada jalas. Ada sapalih parian Lepidoptera maambil makanannya matan tumbuhan Satrubiri, nang maulah satwa ngini jadi hama utama tanaman Satrubiri.

## Pruduksi
Pruduksi Satrubiri dunia wayah 2005-2007 rikinan tun (wastu nagara nang pruduksinya labih pada 50.000 tun wayah 2007 nang diumpatiakan):

## Nutrisi
Sacangkir (144 g) satrubiri baisi 45 kalori (188 kJ) kikira wan marupakan *sumber* pitamin C wan flavonoid nang baik.

## Album

Berkas:Garden_strawberry_(Fragaria_×_ananassa)_close-up.jpg|pra=https://id.wikipedia.org/wiki/Berkas:Garden_strawberry_(Fragaria_%C3%97_ananassa)_close-up.jpg|Titiringan taparak parmukaan satrubiri.
Berkas:Strawberryflowers.jpg|pra=https://id.wikipedia.org/wiki/Berkas:Strawberryflowers.jpg|Kambangnya satrubiri.
Berkas:Garden_strawberry_(Fragaria_×_ananassa)_halved.jpg|pra=https://id.wikipedia.org/wiki/Berkas:Garden_strawberry_(Fragaria_%C3%97_ananassa)_halved.jpg|Buah satrubiri nang dibalah.
Berkas:Strawberry_closeup.jpg|pra=https://id.wikipedia.org/wiki/Berkas:Strawberry_closeup.jpg|Buah satrubiri nang masak wan mantah.
Berkas:Strawberry_field_at_Bedugul.jpg|pra=https://id.wikipedia.org/wiki/Berkas:Strawberry_field_at_Bedugul.jpg|Partanian Satrubiri di higa Danau Bedugul, Bali.


## Jujuhutan
Urang Punan batu

**Urang Punan batu** atawa **Urang Dayak Punan Batu** adalah bubuhan masarakat adat nang sacara tradisiunal hidup bapindah-pindah wan mangganai di *ceruk-ceruk* batu di dairah *karst* Gunung Batu Benau wan di udik Sungai Sajau, Kampung Metun Sajau, Kacamatan Tanjung Palas Timur, Kabupatin Bulungan, Kalimantan Utara. Wayahini, jumlah urang Punan batu dikikiraakan tarikin 106 ikung nang hidup sacara *nomaden* lawan wilayah balalah buhannya saluas 18.497 ha.. Wayahini, masarakat Punan Batu marupakan bubuhan panggarit-paramu uncitannya nang masih aktip di hutan Kalimantan.

## Kahidupan susial
Bubuhan Punan Batu hidup tapisah bagarumbung nang jarak paling parak kawa diilangi iya 15 hari bajalan batis. *Pola* hidup manggarit wan mangumpulkan sumber pangan matan hutan nang malainakan garumbung yang saikung ngini lawan bubuhan urang Dayak lain nang ada di paparakan buhannya tinggal.  Nangkaya Dayak Kenyah nang hudah baalih ka *pola* hidup bahuma. *Eksistensi* masarakat adat Punan Batu sasain *terancam* lawan *deforestasi* wan urang batanam sawit nang sasain maranjah tanah urang. Wayahini, urang Punan batu bartahan hidup lawan mahaup biyuku atawa iwak sungai wan maramu pangan matan hutan nangkaya bungkah, humbut paikat, wan humbut *nibung*.

Masarakat Punan Batu baisi cara bamamakan nang sasuai napang nang ada sahari-hari nang kada parlu sampai manyimpani sadiaan makanan, kacuali minyak babi hutan nang disimpan dalam tajau matan tanah liat wan dipiruhut di langit-langit guha gasan malindunginya matan *hewan liar*. Imbah buuhannya makan baisukan, buhannya langsung badadas bacari makanan gasan kaina tanghari, nang kayaitu pulang gawian buhannya sampai kamarian. Handak saharian buahnnya gasan bagarit wan mangumpulakan bahan makanan haja gasan kaparluan sehari-hari.

Urang Punan Batu juwa maramau madu matan sarang wanyi wan sarang burung walet. Kadua hasil hutan nitu nang jadinya mahubungakan buhannya lawan dunia luar salawasan baabat-abat. Hasil hutan ngini dihurupi lawan bamamacam barang matan *peradaban* mudirin, nangkaya baras, uyah, gula, wan ruku, lawan juwa pakaian babahan kain nang bagamatan manggantiakan pakaian matan kulipak kayu.

## Referensi
Objek Wisata Desa Nateh

**Objek Wisata Desa Nateh** yaitu kawasan objek wisata alam nang ada di Kalimantan Salatan. Objek ngini andakannya di kampung Nateh, kacamatan Batang Alai Timur, kabupatin Hulu Sungai Tangah. Andakannya 30 kilomitir matan Kota Barabai. Gasan ke lokasi ngini perlu waktu 1 jam pakai sepeda motor.

Harus hati-hati ke lokasi ngini maraga jalanannya naik-turun bukit wan ada tikungan nang bajurang. Objek ngini menampaikan wisata alam sungai wan pemandangan alam nang kaya bukit kapur.

Salain ngitu, ada jua wisata arung jeram manyusuri Sungai Batang Alai nang dibuka matan 1439 Hijriah. Bayar gasan arung jeram ngini Rp 150.000 nang kawa dibuati 6 ikung urang. Pengunjung disangui alat keamanan nang kaya palampung. Pemandunya dilatih langsung matan instruktur Federasi Arung Jeram Indonesia (FAJI).

## Bahan acuan
Desi Fitriani

**Desi Fitriani** ()  adalah saurang wartawan atawa wartawan spesialis wilayah konflik. Sidin bakarir wan termasuk wartawan senior di Metro TV. Salawas karirnya sabagai wartawan, Desi sudah maliput kajadian-kajadian matan kada kurang 30 nagara. Utamanya nagara-nagara nang lagi konflik atawa perang.

## Pendidikan

* SDKKH,Slipi, Jakarta Barat
* SD Kartika Chandra, Denpasar Bali, Tamat 1982
* SMP N IV, Denpasar, Bali, 1983
* SMP N Simpang Canduang, Bukittinggi, Sumatera Barat, 1984
* SMP N 1 Solok Sumatera Barat, tamat 1985
* SMA N 1 Solok Sumatra Barat, tamat 1988.
* Institut Ilmu Sosial wan Ilmu Politik Jakarta (1994).

## Gawian
Negara nang sudah didatangi Desi, kaya Timur Tangah (Gaza, Yaman), Afghanistan, Filipina, Rohingya Myammar wan lain-lain. Mun di dalam negeri, Desi mulai maliput konflik pamulaan tahun 2001 di Aceh pas GAM masih bakalahi lawan pamarintah Republik Indonesia. Sidin jua pernah ka Timor Timur, Papua, wan bamacam wilayah konflik lainnya di Indonesia.

## Kasus penganiayaan
Pada tahun 2017 inya mengaku wayah lagi maliput, sudah dianiaya wan dilecehkan ulih massa demo anti-Ahok pas massa itu handak demo malawan Ahok. Inya mamadahi kajadian itu ka polisi.

## Sejarah elektoral

## Referensi

## Pranala luar
* "Momen Terbaik Desi Fitriani selama Menjadi Jurnalis Metro TV" Metrotvnews.com.
* "Cerita Jurnalis Metro TV Bangga Indonesia Bangun RS di Gaza" Msn.com.
* "Begini Tips Dan Saran Desi Fitriani Untuk Bisa Menjadi Reporter Wilayah Konflik Serta Polemik !!" Gozzip.id.
Tugu Ketupat Kandangan

**Tugu Ketupat Kandangan** atawa **Tugu Bundaran Hari Jadi** yaitu salah sabuting tugu maskot di Kalimantan Salatan. Secara administratif tugu ngini andakannya di kampung Hamalau, kacamatan Sungai Raya, kabupatin Hulu Sungai Salatan.Tugu ngini dibangun sagan meingati hari jadi kabupatin Hulu Sungai Salatan. Tihang tugu nang mahirip lawan batang nyiur wan atap masigit batingkat talu, lambang kabupatin nang agamis. Tugu ngini dibangun gasan identitas kuliner terkenal di daerah Hulu Sungai Salatan, sakaligus gasan promosi kuliner daerah. Tugu ngini bisi 2 titik, nang panambaian ada di lawang masuk kota Kandangan matan arah Hulu Sungai, pasnya di Jalan HM Yusi, jalur angkutan umum Banjarmasin. Tugu nang kadua, dibangun di lawang masuk kota Kandangan arah Banjarmasin tuju ka Hulu Sungai, pasnya di kampung Hamalau.

Dibangun tahun 2011 dengan luas lahan 2.232 mitir persegi. Tugu ngini dikelola ulih Dinas Perumahan Rakyat Kawasan Permukiman dan Lingkungan Hidup (Dispera KPLH) kabupatin Hulu Sungai Salatan.

## Filosofi
Tugu ngini bisi filosofi 2 buting ketupat ganal nang malambangkan tanggal berdirinya kabupatin Hulu Sungai Salatan. Tihang tugu tingginya 12 mitir malambangkan bulan 12 kalahiran kabupatin. Diamitir lingkaran 50 mitir melambangkan tahun kalahiran kabupatin.

## Bahan acuan
Monumen ALRI Divisi IV Hankam Kalimantan

**Monumen ALRI Divisi IV Hankam Kalimantan** adalah salah sabuting cagar budaya nang ada di Kalimantan Salatan. Secara administratif cagar budaya ini terletak di Paku Alam, kacamatan Sungai Tabuk, kabupatin Banjar. Monumen ngini diresmikan pada tanggal 16 Mei 1983 ulih Gubernur Kalimantan Selatan wayah itu, Gusti Syamsir Alam. Monumen ngini dikelola ulih Pamarintahan Provinsi Kalimantan Selatan wan ulih juru kunci ngaran Riduansyah.

Di lokasi nang sama, ada jua Tugu Peringatan Perjuangan Menegakkan Kamardikaan RI. Tugu ngini sabagai penanda dulunya pernah berdiri markas pajuang pertahanan kadadahan rakyat Kalimantan Selatan. Gerakan pajuang ngini disambat Alam Roh. Lokasi monumen ngini manjarak 19 kilometer matan Banjarmasin, hanya 500 meter matan lokasi objek wisata Pasar Terapung Lok Baintan.

## Album

## Referensi
Makam Habib Mancung

**Makam Al Habib Muhammad bin Ali Alaydrus** atawa rancak disambat **Makam Habib Mancung** yaitu salah sabuting makam ulama di Kalimantan Salatan.Secara administratif makam ngini andakannya di kampung Pacakan, kacamatan Kusan Hulu, kabupatin Tanah Bumbu.

Habib Mancung lain urang Kalimantan asli, inya matan Solo. Imbah menuntungkan belajar agama di Madinah, inya merantau ke Kalimantan Selatan. Sampai meninggal, Habib minta lawan kulanya sekira imbah meninggal dikubur di kampung Pacakan.

## Bahan acuan
Kacang sambunyi

**Wadai Kacang sambunyi** atawa *Kacang umpet* adalah sabuting parian pupuluran matan kacang cina nang tagasnya panjang basalimput lawan kulit pangsit tipis wan disanga sampai ranyah. Bahan lain nang diparluakan gasan maulah kacang sambunyi adalah galapung gandum, mantiga, gula, hintalu, uyah wan banyu. Makanan tradisiunal ngini baisi rasa lamak wan manis lawan *tekstur*nya nang ramak.

Wayah handak disurung, kacang nang hudah disangray sabalumnya pacangan disalimputiakan lawan kulit pangsit wan dibantuk sampai kacangnya tatukup pisin batabun. Ihwal ngini jadi tiba makanan ini bangaran kacang sambunyi.

Puluran ngini adalah kitihan nang biasanya disurung wayah hari raya pitrah wan banyak dijual jadi *oleh-oleh* matan Sulawesi Selatan. Tagal kada ditahui lagi datang mana makanan ini tumatan, tagal wayah bahari, wadai kacang sambunyi hudah jadi bagian matan tradisi makanan urang Bugis di Mangkasar.

Salain nitu, tumatan 2004, wadai kacang sambunyi jua jadi *oleh-oleh* matan Purbalingga.

## Jujuhutan
Tambang Batu Bara Oranje Nassau

**Tambang Batu Bara Oranje Nassau** yaitu situs bakas tambang batu bara penuhanya di Indunisia. Situs ngini digawi ulih Hindia Walanda wayah tahun 1849. Andakannya di kampung Lok Tunggul, kacamatan Pengaron, kabupatin Banjar, Kalimantan Salatan.Wayah dibangun, andakan tambang ngini ada di wilayah Krisidenan Kayutangi ampun Kesultanan Banjarmasin wan tamasuk dalam Distrik Riam Kiwa.

## Bahan acuan
Purama

**Purama** atawa **spanduk** () adalah **[[Bendera|bandira]]** nang baukuran panjang nang manampaikan *simbol, logo, slogan* atawa *pesan* lainnya. Purama nang dirancang dimahiripakan lawan *tameng* dalam lambang (tagal salawasnya batagas buncu ampat) adalah purama landau. Kabanyakan spanduk atawa panji baisi *proporsi dimensi* libar di atas 1 mitir.

Baulah purama kawa disambat karajinan bahari. Purama karajaan umumnya manampilkan gambar santo/santa nang dihurmati di garija.

## Purama ''kebentaraan''
Purama *kebentaraan*, nang disambat jua Purama *lengan*, wastu batampai lambang dasar haja.

## Purama olahraga
Bubuhan pandukung Club Nacional de Football matan Uruguay maulah sabuting purama nang ganalnya 600 x 50 mitir wan ba'isi barat 2 tun; buhannya mangklaim bahuwa purama ngitu adalah purama pangganalnya di dunia.

## Purama iklan
Purama rancak dipakai gasan komersial nang diulah matan plastik, industri purama sudah nahap matan purama *vinil* tradisiunal ka purama nang dicitak dalam masin citak basambur dawat nang *format* *adilebar* di bamacam bahan *Vinyl* wan kain mamakai dawat palarut wan dawat nang kawa dihapus lawan sinar ''ultraviolet''.

## Itihi juwa

* *[[:id:The_Star-Spangled_Banner|The Star-Spangled Banner]]*
* Purama Vinyl
* Purama digital
* Purama di Irlandia Utara
* Kabupatin Clare di Irlandia dipinandui lawan Kabupatin Banner.
* Umbul-umbul
* Pataka

## Jujuhutan
Masigit As Suada

**Masigit As Suada** atawa nang rancak disambat **Masigit As Suada Baangkat** yaitu sabuting masigit tuha bersejarah di Kalimantan Salatan. Secara administratif masigit ngini andakannya di kampung Wasah Hilir, kacamatan Simpur, kabupatin Hulu Sungai Salatan.

## Sejarah
Dibangun tahun 1908 Masehi atawa tanggal 28 Dzulhijjah 1328 Hijriah. Pelopornya 2 ikung ulama yaitu Al-Alamah Syeikh H. abbas bin Al Allamah Syeikh H. Abdul Jalil nang diranakakan di kampung Dalam Pagar Martapura, wan Al-Allamah Syeikh H.M. Said bin Al Allamah Syeikh H. Sa'dudin nang diranakakan di kampung Amawang Kandangan.

Arsitektur masigit ngini melihatakan konsep bangunan rumah tradisional Kalimantan Salatan nang didiriakan di atas tihang atawa rumah panggung. Imbah itu masigit ini dipinandui urang lawan galaran Baangkat maraga bisi lantai nang unik ditopang tungkat-tungkat kayu ulin nang jadi penyangga nang maulah kalihatannya nang kaya taangkat.

Asal usul ngaran Su'ada diambil matan kata Sa'id, salah sabuting matan 2 pelopor pembangunan masigit ngini. Dalam bahasa Arab artinya "bauntung".

## Bahan acuan
Monumen Binting Perjuangan 7 Februari

**Monumen Binting Perjuangan 7 Februari** yaitu salah sabuting monumen berserajah nang ada di Kalimantan Salatan. Monumen ngini secara administratif  andakanya di Mattone, kampung Kampung Baru, kecamatan Kusan Hilir, kabupatin Tanah Bumbu. Bakas binting ngini ukurannya 20 x 10 meter nang di atasnya ada monumen, di kiri wan kanannya ada pohon ganal.Monumen bersejarah ngini dibangun wayah tahun 2011.

Andakan binting ngini bakas medan perang wayah taun 1940-an hinggan 1946. Ada 2 ikung pejuang nang meninggal rahatan perang ngitu, abah wan anak ngarannya Ambo Muluking wan Lakamile. Selain ngitu ada 37 ikung nang meninggal wan seikung nang kada dipinandui.

## Bahan acuan
Kamalaka

**Kamalaka** (*Phaleria makrocarpa*) rapun nang baisi buah bawisa tagal juwa dipinandui lawan tatanaman gasan tatamba nang tiba tumatan Papua. Dalam basa Malayu, rapun ngini dipinandui juwa lawan ngaran simalakama, nang buahnya jua disambat buah simalakama. Tumatan ngini cungul paribasa **nangkaya** **mamakan buah simalakama** marga buah ngini bawisa nang hingkat mambunuh nang mamakannya lamun kada tahu cara baulah. 

Tanaman Kamalaka rancak ditanam sawagai tanaman bataduh. Ukurannya kada tapi ganal, tinggiannya sampai 3 m, baisi buah-buahan nang bakalir habang mancarunung nang cungul matan rapun utama sampai ka cikang-cikangnya.
Puasa Ramadan di Indunisia

**Puasa Ramadhan di [[Indunisia]]** digawi ulih umat Islam di Indunisia. Umumnya, pamulaan wan akhir puasa ramadhan di Indunisia ditantuakan ulih Pamarintah Indonesia wan organisasi-organisasi Islam di Indunisia. Penentuannya mamakai metode hisab lawan metode rukyat. Lawasnya puasa Ramadan di Indunisia umumnya 13 jam saban hari nang dihitung matan imsak inggan maghrib. Kadada undang-undang khusus nang matur sanksi formal lawan urang Islam nang pas di rabak ulih polisi di restoran didapati kada bapuasa di Ramadhan. 

## Penentuan pemulaan wan pehabisan puasa
Puasa ramadan di Indunisia digawi oleh umat Islam di Indunisia.Buhan ulama di Indunisia sudah mufakat mun awal wan akhir Ramadan ditetapkan apabila hilal ada di sabuting daerah di Indunisia wan diberlakukan sagan seberataan daerah di Indunisia, biarpun di daerah tertentu balum ada hilalnya.Penentuan awal wan akhir puasa di Indunisia rancak mamakai 2 metode yaitu hisab wan rukyat. Salah sabuting metode ngitu umumnya dipakai ulih organisasi Islam di Indunisia sebagai bagian dari identitas keagamaan berdasarkan alasan fikih nang belainan. Metode hisab umumnya dipakai ulih umat Islam di Indonesia matan organisasi Muhammadiyah, sedangkan metode rukyat umumnya dijadiakan acuan ulih umat Islam di Indunisia untuk memulai wan meampihipuasa.

Penetapan awal wan akhir puasa jua digawi ulih Pamarintah Indunisia nang diwakili ulih Menteri Agama Indunisia lewat sidang isbat. Pelaksanaan sidang ngini awanya digawi ulih pemerintah sagan menuntungkan beda pendapat mengenai peneetapan awal bulan puasa wan syawal. Matan tahun 2003, sidang ngini didukung ulih Majelis Ulama Indunisia imbah ijtimak ulama komisis fatwa sa- Indunisia nang mehasilakan fatwa penetapan awal Ramadan, Sawal wan Zulhijjah.Metode penetapan awal bulan Ramadan wan Sawal ulih Pamarintah Indunisia umumnya mamakai metode hisab sebagai metode utama wan menambahi metode rukyat gasan menyampurakan hasilnya.

## Lawasnya puasa
Puasa ramadan di Indunsiai standarnya sekitar 13 jam saban hari. Maraga durasinya puasa di Indunisia itu hanya antara 13 jam 2 menit hinggan 13 jam 12 menit saban hari.Beberapa kota di Indunisia menandai parak imsak pakai sirine. Membunyiakannya 10 menit sebelum azan subuh. Salah sabuting kota di Indunisia nang menmbunyiakan sirine parak imsak adalah Kota Medan.Indunisia bisi tradisi buka puasa yaitu buka baimbai. Tradisi ngini adaptasi antara budaya lokal Indunisia wan ajaran agama Islam.

## Kebijakan pemerintah
Pemerintah Indunisia kada bisi undang-undang khusus nang membahas kepatuhan terhadap syariat Islam tamasuk puasa. Kekuasaan negara di Indunisia kawa meadakan penggerebekan ulih pulisi bekaitan lawan rumah makan nang buka pas Ramadan wan meakibatkan umat muslin meulah jadi kada puasa. Tapi, kegiatan makan, minum wan beroko menyorangan di rumah makan rahatan lagi puasa Ramadan kada kawa dituntun secara formal lewat hukum negara, cuma dibari sanksi informal lewat pemerintahan daerah.

## Itihi jua

* Puasa Ramadan di Malaysia
* Puasa Ramadan di Singapura
* Puasa Ramadan di Brunei Darussalam

## Bahan acuan
Daptar kitihan Indunisia

Ini adalah sabuting **daptar kitihan Indunisia**. Dalam Basa Indunisia, kitihan ada ngaran lainnya nangkaya *kudapan*, *makanan kecil* (lit. "makanan halus") atawa makanan ringan. Kitihan adalah *aspek penting* tumatan Masakan Indunisia nang bamamacam. Wadai-wadai tradisiunal - kumpulan kitihan nang takumpulan atawa kawa disanga lawan bahan-bahan baras-daging wan gula nyiur, kawa diulah jadi bamacam tagas wadai. Pahadangan nitu karupuk tradisiunal atawa karipik jua jadi pilihan nang rancak dikitih lawan urang.

## Karupuk duwa karipik

## Sasangaan

## Dingsam

## Kitihan ganal

## Kitihan batahu

## Wadai karing

## Baulu duwa ruti

## Bubur duwa kinuman

## Bibigian duwa kakacangan

## Itihi juwa

## Jujuhutan
Rica-rica

**Rica-Rica** atawa bahanu disambat rica haja adalah sabuting bumbu padas nang dihaga di masakan Manado matan Parupinsi Sulawesi Utara, Indonesia. Rica-Rica banyak mamakai tatakan lombok, lombok rawit, bawang habang, bawang putih, tipakan, uyah, wan gula. Sabarataan bahan-bahan ngini diulah dalam minyak lamak matan nyiur wan dikambuh duwa daun limau, sarai, wan banyu limau nipis.

Sajarahnya sampai masuk wan tarpandang di Jawa kadada nang tahunya, masakan ngini mula-mula diulah wayah jaman panjajahan Hindia Belanda ulih para prajurit KNIL tumatan Manado nang banyak badinas di pulau Jawa. Dalam parkambangannya di Jawa, masakan ngini baubah jauh matan aslinya wan maulah angih saurang has Jawa.

Istilah rica-rica sabujurnya gasan manunjuk ka iwak nang dibanam, bumbu nang dibanam baimbai duwa iwak atawa iwak dibanam badahulu nang imbahnya hanyar dikasai bumbu.

## Parian
Di masakan Manado, handak barataan daging, burung, iwak banyu tawar wan iwak laut kawa diulah jadi masakan rica-rica, tagal nang paling dipandang iya ayam rica-rica. Bahan utama nang biasa dimasak lawan bumbu rica-rica nangkaya itik rica-rica, *iwak mas rica-rica* , sapi rica-rica, bawi rica-rica, cakalang rica-rica, tambayangan *rica-rica,* hundang rica-rica, cumi rica-rica]  wan kalinci *rica-rica*.
Berkas:Ayam_Rica-rica.JPG|pra=https://id.wikipedia.org/wiki/Berkas:Ayam_Rica-rica.JPG|Ayam rica-rica
Berkas:Ikan_Tude_Rica-rica_2.jpg|pra=https://id.wikipedia.org/wiki/Berkas:Ikan_Tude_Rica-rica_2.jpg|Iwak lawan sambal rica-rica
Berkas:Babi_Rica-rica_4.jpg|pra=https://id.wikipedia.org/wiki/Berkas:Babi_Rica-rica_4.jpg|Bawi rica-rica


## Itihi juwa

* Dabu-dabu
* Woku
* Paniki
* Tinutuan

## Jujuhutan
Bakas Gudang Gatah Maclaine

**Bakas Gudang Gatah Maclaine** adalah situs cagar budaya nang baandak di Kacamatan Sungai Tabuk, Kabupatin Banjar, Parupinsi Kalimantan Salatan, Indunisia. Bangunan ngini marupakan bakas pabrik pangulahan gatah imbah pas jaman panjajahan Walanda nang baharinya dipakai gasan gudang wan jalur pambagian gatah malalui palabuhan di Sungai Martapura.

## Panatapan Cagar Budaya
Bangunan ngini diputusakan jadi cagar budaya manurut Surat Kaputusan Bupati Numur 211 Tahun 2014, nang dikaluarakan tanggal 27 Januari 2014. Dalam SK ngitu, Bakas Gudang Gatah Maclaine dimasukakan ka dalam Cagar Budaya Tingkat Kabupatin/Kuta janis Bangunan.

## Sajarah
Bakas Gudang Gatah Maclaine baandak di Kampung Sungai Tabuk Keramat, pasnya di halaman SMP Negeri 1 Sungai Tabuk. Situs ngini ditamuakan imbah Dinas Kebudayaan Kepemudaan Olahraga dan Pariwisata (Disbudporapar) Kabupatin Banjar didanii Balai Arkeologi Banjarmasin gasan mampiripikasi tampat wan mangkaji lapangan.

Hasil panalitian manunjukakan bahwa pas jaman panjajahan, di tampat ngini suah ada pabrik wan gudang gatah ampun parusahaan Walanda bangaran NV Nederlandsche Rubber Unie. Pabrik ngitu diulah pas tahun 1927, kawa mangulah kira-kira 7.500 ton gatah par tahun, wan bagawian sampai Perang Dunia II.

Salain pabrik gatah, di kawasan ngitu jua suah ada pabrik ubat, panyamakan kulit, wan pabrik ubin lantai.

## Panghancuran
Pas tantara Japang ka Kalimantan Salatan sakitar tahun 1942–1943, pabrik ngini sangaja dihancurakan Walanda supaya kada diambil wan dipakai musuh gasan manyimpanan sanjata paparangan. Japang wayah itu liwar parlunya wan gatah gasan mandukung parlangkapan militir, nang utamanya gasan kandaraan tampur.

## Kaadaan Wayah Ini
Bakas Gudang Gatah Maclaine wayah ini cuma tasisa pundasi bangunan. Tampat Bakas Gudang Gatah Maclaine ngini masih dijaga wan dirawat. Tim Ahli Cagar Budaya Kabupatin Banjar sudah manyaranakan supaya tampat ngini ditatapakan jadi cagar budaya gasan  manjamin palastarian wan nilai sajarahnya.

## Jujuhutan
Masigit Al-Muqodam

**Masigit Al-Muqodam** adalah sabuah masigit nang baandak di Kampung Sungai Tabuk Keramat, Kacamatan Sungai Tabuk, Kabupaten Banjar, Parupinsi Kalimantan Selatan, Indunisia. Masigit ngini diulah tahun 1939 wan sudah dianggap jadi salah sabuting masigit tuha wan basajarah di wilayah Kabupatin Banjar.

## Sajarah
Masjid Jami Al-Muqodam diulah pas tahun 1939 di atas tanah wakap nang luasnya 1.496 mitir parsagi. Masigit ngini sudah jadi tampat utama gasan kagiatan kaagamaan wan susial gasan warga sakitar tumatan bahari.

## Gaya Bangunan
Bangunan masigit ngini baisi luas sakitar 280 mitir parsegi wan disain nang malambangakan gaya bangunan has Kalimantan Salatan. Rangka masigit barupa papaduan budaya lukal wan gaya bangunan Islam nang rancak ditamuni di wilayah sakitaran situ.

## Jujuhutan
Meriam di Halaman Kantor DPRD Kabupaten Banjar

**Meriam di Halaman Kantor DPRD Kabupaten Banjar** adalah banda nang diakui jadi cagar budaya wan pananda bukti sajarah Kasultanan Banjar nang baandak di Kalurahan Keraton, Kacamatan Martapura, Kabupatin Banjar, Parupinsi Kalimantan Salatan. Meriam ngini diparcaya baasal matan masa pamarintahan Sultan Saidullah (1637–1642) wan jadi simbul parjuangan rakyat Banjar waktu mahadapi babagai ancaman militir jaman bahari. Meriam ngini ditatapakan jadi Banda Cagar Budaya sasuai Surat Keputusan Bupati Banjar Nomor 211 Tahun 2014, nang dikaluarkan tanggal 27 Januari 2014. Statusnya dijadiakan Cagar Budaya Tingkat Kabupatin/Kuta bajanis Banda Cagar Budaya.

## Jujuhutan
Meriam di Halaman Gedung Mahligai Sultan Adam

**Meriam di Halaman Gedung Mahligai Sultan Adam** adalah sanjata api tradisiunal paninggalan Kasultanan Banjar nang sudah ditatapakan jadi banda cagar budaya. Meriam ngini baandak di muka Pendopo Mahligai Sultan Adam, Martapura, Kabupatin Banjar, Parupinsi Kalimantan Selatan. 

Mariam ngini marupakan parsenjataan Kasultanan Banjar nang dipakai gasan manyarang wan batahan di jaman paparangan bahari. Salain pungsi militer, meriam ngini jua dipakai pas ada acara parayaan kasultanan, biasanya dibunyiakan rahatan ada palantikan atau parasmian sultan wan panyambutan tamu-tamu nang panting.

## Ciri-Ciri
Meriam ngini baisi disain pulus, kada babalang atau bamutip nang pina timbul-timbul. Barikut parincian bantukannya:

* **Bahan**: Wasi
* **Panjang**: 283 cm
* **Kaliber**: 12 cm
* **Diameter**:
** Ujung: 30 cm
** Bagian tangah: 30 cm
** Bawah: 35 cm

## Panatapan Cagar Budaya wan Kaadaan Wayah Ini
Meriam ngini ditatapakan jadi Banda Cagar Budaya sasuai Surat Keputusan Bupati Banjar Nomor 211 Tahun 2014, nang dikaluarkan tanggal 27 Januari 2014. Statusnya dijadiakan Cagar Budaya Tingkat Kabupatin/Kuta bajanis Banda Cagar Budaya.

Wayah ini, meriam ngini batagar maraga kana panas wan hujan. Meriam ngini dianggap jadi bagian matan warisan budaya Kasultanan Banjar, nang baisi nilai sajarah panting wan jadi simbul parjuangan karajaan Banjar bahari.

## Jujuhutan
Sarigala dire

**Sarigala dire** (*Aenocyon dirus*) atawa dipinandui lawan galar **sarigala nang giris** adalah sajanis sarigala ganal nang hudah punah nang hidup di Amirika rahatan Zaman is (Zaman Pleistosen). Sarigala janis ngini tasabar di dairah Amirika Utara wan Amirika Salatan. Sarigala  dire panambaiannya ditamui rahatan tahun 1854 ulih Joseph Leidy. Sarigala dire baisi panjang awak nurmal kikira 1,5 m wan barat 50–80&nbsp;kg, parak sama duwa ukuran Serigala abu-abu modern (*Canis lupus*) tagal lawan paawakan nang tastérék. Biar kaya ngitu, panjang maksimal matan sarigala dire dikikira kawa hinggan 1,7-1,8 m wan barat 85–100&nbsp;kg, maulahnya jadi spésiés pangganalnya matan genus Canis.

### Romulus, Remus, wan Khaleesi

Rahatan April 2025, dipadahakan amun *[[Colossal Biosciences]]* mamakai kloning wan pambabakan gen gasan maranakakan talu anak sarigala hasil rekayasa genetika, yaitu Romulus duwa Remus laki baumur anam bulan wan Khaleesi bini baumur dua bulan. Ilmuwan internal matan *Colossal Biosciences* maanalisis genom sarigala dire nang diekstrak matan dua sampel gigi purba baumur 13.000 tahun wan talinga baumur 72.000 tahun. Imbah mananding genom sarigala dauk wan sarigala dire gasan maidintifikasi genetik  balain nang manyababakan ciri khas sarigala dire, *Colossal Biosciences* maulah babakan ka kode genetik sarigala dauk sakira kawa maniru ciciri Sarigala dire. Hadupan domestik dipakai gasan uma gaganti matan anak sarigala dire tadi. *Colossal Biosciences* baujar amun babakan kihit ngini sacara langsung mahidupakan baasa serigala dire sabagai spesies, biar "kadada DNA sarigala dire purba nang bubujur diraitakan ka genom sarigala dauk.

Amun ditiring samunyaan, gawian buhannya ngini kada seinvasif proses kloning nang rancak. Sel EPC pamulaannya diisolasi matan sampel darah sarigala dauk sabalum buhan ilmuwan mambabak 14 gen kunci dalam inti sel gasan manyasuaiakan lawan 20 sifat nang diklaim mawakili fenotipe serigala dire. Buhan ilmuwan *Colossal Biosciences* mahasilakan 45 ova hasil rekayasa, nang berkembang jadi embrio wan dimasukakan ke dalam paranakan dua hadupan campuran gaganti. Sabuting embrio di tiap uma gaganti tumbuh wan Romulus duwa Remus diranakan pasbulan Uktubur 2024 imbah 65 ari batianan. Prosedur operasi caesar nang dijadwalakan diulangi lawan uma gaganti katalu ketiga nang maranakakan Khaleesi.

## Jujuhutan
Mahligai Sultan Adam

**Mahligai Sultan Adam** adalah sabuah bangunan basajarah nang baandak di Martapura, Kabupatin Banjar, Kalimantan Salatan. Bangunan ngini diulah gasan mahurmati Sultan Adam al-Watsiq Billah, nang mamarintah Kasultanan Banjar matan tahun 1825 sampai 1857. Mahligai Sultan Adam wayah ini dijadiakan kawasan parumahan dinas Bupati Banjar wan gasan wadah panyalanggaraan babagai acara rasmi wan kagiatan panting di Kabupatin Banjar.

## Gaya Bangunan
Bangunan Mahligai Sultan Adam baisi disain nang has matan papaduan gaya mudirin wan nuansa budaya Banjar. Mudilannya mirip nang kaya rumah Banjar.

## Andakan
Mahligai Sultan Adam baandak di pusat kuta Martapura, ibu kuta Kabupaten Banjar, nang tarkanal jadi dairah pardagangan intan di Indunisia. Imbah tu jua parak pulang wan Masigit Al-Karomah, salah sabuting masigit nang paling ganal di Kalimantan Salatan.

## Lihati Jua

* Meriam di Halaman Gedung Mahligai Sultan Adam

## Jujuhutan
Rumah Syekh Muhammad Arsyad Al-Banjari

**Rumah Syekh Muhammad Arsyad Al-Banjari** adalah rumah basajarah nang jadi kadiaman Syekh Muhammad Arsyad Al-Banjari ulama ganal matan Kasultanan Banjar nang rancak disambat 'Datu Kelampayan'. Rumah ngini baandak di kampung Dalam Pagar Ulu, Kacamatan Martapura Timur, Kabupaten Banjar, Prupinsi Kalimantan Salatan. Rumah ngini masih ada sampai damini wan masih didiami ulih salah saurang katurunan baliau, ngaran sidin H. Sya'rani.

## Sajarah Bangunan
Bangunan rumah ngini sudah badiri sakitar kurang labih 300 tahun, manurut umur Syekh Muhammad Arsyad Al-Banjari nang maninggal pas sidin baumur 105 tahun. Rumah ngini baisi libar sakitar 9 mitir wan panjang sakitar 40 mitir. Tutal ada tiang 20 buah tamasuk "Tiang Datu", nang dipakai ulih Syekh Muhammad Arsyad Al-Banjari gasan basandar pas manarima tamu wan pas maajar murid-murid sidin.

Rumah ngini basubalahan wan Langgar Hidayah, tampat ibadah nang paninggalan Guru Zainal Ilmi.

## Jujuhutan
Masigit Tuhfaturroghibin Dalam Pagar Ulu

**Masigit Tuhfaturroghibin** adalah salah sabuting masigit jami basajarah nang andakannya di Kampung Dalam Pagar Ulu, Kacamatan Martapura Timur, Kabupatin Banjar, Parupinsi Kalimantan Salatan, Indunisia. Masigit ngini diulah tahun 1936 wan sampai wahini masih rancak dipakai gasan wadah baibadah wan pusat kagiatan kaagamaan masyarakat di paparak situ, tamasuk gasan wadah utama haul Syekh Muhammad Arsyad al-Banjari atawa Datu Kalampayan.

## Sajarah wan Pamakaian
Masigit Tuhfaturroghibin diulah tahun 1936, masigit ngini adalah salah sabuting nang tatuha di wilayah Kabupatin Banjar salain Masjid Al-Karomah Martapura. Masigit ngini diulah di atas tanah wakap nang luasnya sakitar 1.800 m² wan luas bangunan sakitar 528 m². Masigit Tuhfaturroghibin kada cuma bapungsi gasan wadah sambahyang aja, tapi jua gasan pusat kagiatan susial warga, tamasuk pandidikan wan wadah musyawarah warga.

## Jujuhutan
Gudang Hirang, Sungai Tabuk, Banjar

**Gudang Hirang** yaitu sabuting kampung nang baandak di Kacamatan Sungai Tabuk, Kabupatin Banjar, Prupinsi Kalimantan Selatan, Indunisia.
Tugu Nangka

**Tugu Nangka** adalah sabuah munumin nang baandak di Kampung Rantau Nangka, Kecamatan Sungai Pinang, Kabupaten Banjar, Prupinsi Kalimantan Selatan, Indunisia. Bangunan tugu ngini jadi pananda sakaligus simbul idintitas kampung nang baisi nilai sajarah wan budaya lukal.

## Asal Usul Ngaran
Ngaran "Tugu Nangka" diambil matan ngaran kampung di wadah munumin ngini beandak, yaitu Rantau Nangka. Ngaran Rantau Nangka baasal matan dua kata:

* Rantauan: nang baacuan matan dairah aliran sungai nang tanang, wadah nang rancak dijadiakan tampat balabuh atawa pasinggahan.
* Nangka: nang baacuan wan banyaknya puhun nangka nang tumbuh di sapanjangan pinggir sungai di paparak situ. 

Pambarian ngaran ngini diparcaya baasal matan masyarakat Suku Dayak Bukit nang tinggal di hulu sungai wan rancak singgah di paparak situ. Buhannya manjadiakan dairah ngini sabagai wadah basinggah maraga kaadaan alam nang tanang wan banyaknya puhun nangka di sakitaran sungai.
----

## Jujuhutan
Mess L Banjarbaru

**Mess L Banjarbaru**, atawa Dekranasda Creative Hub, yaitu  sabuah bangunan sarabaguna nang baandak di Kalurahan Komet, Kecamatan Banjarbaru Utara, Kuta Banjarbaru, Parupinsi Kalimantan Salatan. Bangunan ngini dahulunya dipakai ulih urang Soviet nang bagawian gasan jadi markas pausahaan baja, tagal kada dipakai lagi imbah sudah tahun 1965. Tahun 2017 bangunan ngini dibaiki, tuntung wan dirasmiakan tahun 2019.

Wahini bangunan ngini jadi wadah ikunumi kriatif wan budaya, ada kaandakan gasan pamiran pruduk lukal, patunjukan budaya, wan galeri kasanian. Disain bangunan ngini babantuk hurup L, luasnya sakitar 837 mitir parsagi, kabanyakannya bangunan ngini bacat warna putih. Bangunan ngini baisi taman gasan kakanakan bamainan wan panggung tarbuka.

## Jujuhutan
Bundaran Simpang Empat Banjarbaru

**Bundaran Simpang Empat Banjarbaru** yatu sabuah munumin nang baandak di pusat Kuta Banjarbaru, Kalimantan Salatan, Indunisia. Bundaran ngini baisi tugu nang bapungsi gasan pananda ampat buah pasimpangan utama nang mahubungakan jalur-jalur panting nang ada di kuta Banjarbaru.

## Diskripsi
Bundaran ngini baandak di pasimpangan nang mambagi arah matan Banjarbaru ka Martapura, Jalan Sungai Ulin, wan Jalan Mistar Cokrokusumo, parak wan Kampus Universitas Lambung Mangkurat (ULM). Bundaran Simpang Empat Banjarbaru baisi disain tugu nang menampaiakan bantuk intan, malambangakan kasugihan sumbar daya alam barupa batu mulia ampun Banjarbaru matan bahari. Imbah itu, tada bantuk buku di atas tugu nang manandaakan Banjarbaru sabagai kuta pandidikan.

Pas bulan Nupimbir 2024, Pamarintah Kuta Banjarbaru malalui Dinas Perumahan dan Permukiman manggawi pamasangan lampu LED di sakitaran tugu. Pruyik ngini batujuan gasan mambagusi tampilan tugu rahatan malam hari, paningkatan ngini baisi anggaran sebesar Rp2,3 miliar wan waktu palaksanaan

## Jujuhutan
Alun-Alun Ratu Zalecha

**Alun-Alun Ratu Zalecha** iyaitu sabuah kawasan tabuka nang baandak di pusat Kuta Martapura, Kabupatin Banjar, Prupinsi Kalimantan Salatan. Alun-alun ngini tarkanal maraga diulah jadi wadah nang sarabaguna, kada cuma dipakai gasan wadah acara hiburan aja, tapi jua gasan wadah baulahraga nang kaya babukah-bukah, basapidaan, wan bamain bal gasan kanakan.

## Andakan
Alun-Alun Ratu Zalecha baandak di wadah nang mampas banar, inya baandak di Jalan Ahmad Yani, di kilumitir 40. Andakannya ngini maulah alun-alun ngini nyaman didatangi matan arah mana aja. Di subarang alun-alun, ada Gadung DPRD Kabupatin Banjar, nang maulah urang jadi makin nyaman maminandui wilayah di paparak alun-alun ngini. Andakannya nang ada di jalan utama maulah alun-alun ngini jadi salah sabuting tujuan bajalanan urang nang paling nyaman dijalani rahat ada di Kabupatin Banjar, hususnya gasan urang nang datang ka Martapura.

## Album

Berkas:Alun-Alun Ratu Zalecha 005.jpg
Berkas:Alun-Alun Ratu Zalecha 001.jpg
Berkas:Alun-Alun Ratu Zalecha 002.jpg
Berkas:Alun-Alun Ratu Zalecha 003.jpg


## Jujuhutan
Ustad

## Panjalasan
Manurut KBBI, **ustad, ustadz** **(kada baku), atawa ustaz (baku)** adalah **guru agama atawa guru besar (laki-laki)**. Ustaz rancak jua disambat ustad atawa ustadz (Arab:الأستاذ al-`Ustāż) adalah kata bahasa Indonesia nang baarti pandidik. Kata ngini diserap matan bahasa Arab dari kata, pelafalan lawan makna nang sama yaitu guru. Dalam bahasa Indonesia, kata ini labih marujuk pada guru atawa urang nang dihormati dalam bidang Islam.

## Syarat Manjadi Ustad

# **Pandidikan Formal nang dalam**: Salah satu syarat utama gasan manjadi ustad nang baik adalah baisi pandidikan formal nang dalam dalam ilmu agama. Ini maliputi mamahami Al-Qur'an, hadits, fiqh, lawan babagai macam teologi Islam. Banyak ustadz mamilih gasan maumpati pandidikan tinggi di parguruan tinggi agama atawa manuntungakan prugram di pondok pasantrin nang tarkenal.
#  **Pangatahuan Al-Qur'an**: Saurang ustadz harus mamiliki pamahaman nang mandalam manganai Al-Qur'an. Urang-urang tu musti bisa mambaca, mangarati, lawan jua bisa manarangkan isi Al-Qur’an sacara baik lawan bujur. 
# **Etika** **lawan Mural Tinggi**: Saurang ustadz harus manjadi contoh dalam hal etika lawan mural. Urang-urang tu musti sasuai lawan nilai-nilai agama Islam, lawan jua mambari cuntuh nang baik sagan masyarakat.

## Peran Ustad dalam Masyarakat
Ustad, sabagai pamimpin lawan guru agama, baisi tanggung jawab gasan mambimbing umat dalam ma'amalkan ajaran Islam. Peran buhannya luas banar, tamasuk:

# **Pandidikan Agama**: Ustad mangajarkan pangatahuan agama kapada masyarakat, mulai dari dasar-dasar akidah sampai hukum-hukum Islam. Bubuhannya mambari palajaran di masigit-masigit, sakulah, lawan lambaga-lambaga pandidikan nang lain.
# **Bimbingan Spiritual**: Ustad bafungsi sabagai panasihat spiritual nang mambantu individu lawan kaluarga mamahami ajaran Islam sarta mamakai dalam kahidupan sahari-hari.
# **Penyelesaian Masalah**: Dalam banyak kasus, ustad manjadi wadah rujukan bagi individu dalam mahadapi masalah pribadi, kaluarga, atawa sosial. Sidin mambari papadahan nang didasari pada ajaran Islam.
# **Pembinaan Akhlak**: Ustad barparan dalam mambantuk akhlak masyarakat malalui pangajaran nilai-nilai mural, etika nang sasuai lawan ajaran agama.

## Jujuhutan
Masakan Maluku

**Masakan Maluku** adalah tradisi bamasak urang-urang nang bagana di Provinsi Maluku, Indunisia. Maluku hudah lawas dipandang baisi masakan nang banyak mamakai rarampah. Marga ihwa nitu, makanan-makanan has Maluku baisi cita rasa nang tinggi. Sajarah mancatat, Maluku bahari jadi pusat pardagangan wan panghasil cangkih, pala, wan sahang di dunia parsisnya di Kapulauan Banda. Wayah jaman panjajahan Walanda, banua ngini sawat haja dirabuti lawan urang Walanda, Portugis, wan Inggris.

Sualih sugih baisi rampah, Maluku juwa baisi alam nang bamamacam tagasnya, nangkaya pantai, gunung, sampai ka dunia bawah laut nang jadi tujuan urang bawisata.

Tagal dipandang jadi pusat perdagangan rampah, nyatanya makanan hari-hari di Maluku kada mamakai rampah nang banyak. Kabanyakan, masakan Maluku undasnya iya iwak nang sigar wan bahan lainnya. Pala wan cangkih nang tumbuh alami di Maluku kada tapakai di kabanyakan masakan Maluku, pada Kanari nang tabanyak dipakai urang dalam masakan Maluku nangkaya di Bagea, Popeda wan Ulak-ulak.

Rampah dalam masakan tahaga malahan di masakan urang Maluku Utara. Nangkaya wayah bamasak Iwak dimasak karing kayu nang mamakai 20 macam rampah. Masakan ngini tamasuk masakan spesial, marga lainan makanan hari-hari wan wastu dimakan wayah ari Jumahat atawa rahatan dingsanak takumpulan hanya bamamakan sakali ganal. Masakan hibak rampah juwa tahaga di Iwak karing rica bumbu kanari wan Ayam paniki.

## Ngam fato

Sabuting budaya kuliner di Maluku iya ngarannya **Ngam fato** atawa cara makan ba*paket* nang istilahnya gasan sabuting *paket* sajian nang disurung ka ampat urang atawa labih salajuran sakira tartip wan tajangkau.

Adapun *paket* sajian nang dihidangkan nangkaya karbohidrat iya nasi kuning, nasi putih, katupat atawa pali (katupat nang dipundut mamakai daun pandan); amunnya paket lalap iya *foki sinanga* (tarung basanga), sayur lilin (tanaman paring banyu) basanga duwa acar; wan lauknya iya cakalang sanga rica, Rica isi (lombok ganal dipajali daging cakalang bagiling), Intalu bajarang bumbu manis, Ayam paniki wan Sup ayam.

## Daftar masakan
Naya marupakan masakan Maluku:

* Woku Komo-Komo
* Iwak bakuah Pala Banda
* Iwak salai
* Papeda
* Nasi Lapola
* Kasbi Komplet
* Kohu-Kohu
* Gohu iwak
* Acar Kuning Maluku
* Iwak Woku Belanga
* Sambal Tappa
* Sambal Colo-Colo
* Lapis Palaro
* Bekasang
* Bubur Ne
* Bubur sagu Ambon
* iwak rica
* Sambal pepaya

## Minuman

* Kopi Sibu-Sibu
* Air guraka
* Sopi
* Jus Buah Pala
* Kopi Rarobang

## Pupuluran

* Wadai Asida
* Roti Karing Kenari
* Wadai Sanole
* Pisang Asar
* Bagea
* Lempeng
* Gogos iwak
* Sagu Tumbu
* Talam Sagu Bakar

## Jujuhutan